Diari Oficial de la Generalitat Valenciana


Sumari del DOGV 3463, del 29-03-1999 (1999/2309)

Rotlle d'apel·lació número 161/1998. Cèdula de notificació.
-----------------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/2309


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 161/1998. Cèdula de notificació. [1999/Q2309]
  
La Secció Sisena de l'Audiència Provincial de València ha dictat, en el rotlle d'apel·lació número 161/1998, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 88
  
- President: Vicente Ortega Llorca
  
- Magistrades:
  
· Ana Pérez Tórtola
  
· Asunción Sonia Molla Nebot
  
València, 4 de febrer de 1999
  
La Secció Sisena d'aquesta Audiència Provincial, sent-ne ponent la magistrada Ana Pérez Tórtola, ha vist les actuacions de judici verbal, promogudes davant el Jutjat de Primera Instància número 4 de València pel senyor Tomás Girón Arribas i el senyor José Luis Mendoza Villalba contra el senyor José Javier Álvarez García, el Consorcio Compensación de Seguros, Mudespa (Grupo Reale) i el senyor José A. Pedro Olmos, sobre reclamació de quantitat; pendents davant d'aquesta Secció en virtut del recurs d'apel·lació interposat pel demandat, el senyor José A. Pedro Olmos, qui en l'escrit d'apel·lació va al·legar els motius pels quals dissentia de la resolució dictada en primera instància.
  
Decisió
  
Primer
  
Estimar en part el recurs d'apel·lació interposat per la representació del senyor José Antonio Pedro Olmos i de Reale Seguros Generales, Compañía de Seguros y Reaseguros, SA, davant la sentència de data 27 de novembre de 1997, dictada pel Jutjat de Primera Instància número 4 de València, i revocar-la en part en el sentit únic d'establir com a quantitat per la qual cal indemnitzar els senyors Mendoza Villalba i Girón Arribas pels dies de baixa a raó de sis mil pessetes/dia (6.000 pessetes), i confirmar els altres pronunciaments de la decisió de la sentència apel·lada.
  
Segon
  
No fer pronunciament pel que fa a les costes causades en aquesta alçada en raó del recurs d'apel·lació interposat per aquells.
  
Tercer
  
Escau desestimar l'adhesió a l'apel·lació formulada pel senyor Tomás Girón Arribas i el senyor José Luis Mendoza Villalba davant la sentència esmentada i imposar-los les costes causades en aquesta alçada per mor de la seua adhesió a l'apel·lació.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor José Javier Álvarez García.